CELEX: 62022TN0022
Language: hr
Date: 2022-01-13 00:00:00
Title: Predmet T-22/22: Tužba podnesena 13. siječnja 2022. – AL/Vijeće

7.3.2022   
            
            
               HR
            
            
               Službeni list Europske unije
            
            
               C 109/28
            
         
      Tužba podnesena 13. siječnja 2022. – AL/Vijeće
      (Predmet T-22/22)
      (2022/C 109/38)
      Jezik postupka: engleski
      
         Stranke
      
      
         Tužitelj: AL (zastupnik: R. Rata, odvjetnik)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  kao prvo, poništi tuženikovu odluku od 27. rujna 2021. kojom je tužitelj smijenjen sa svojeg radnog mjesta;
               
            
                  —
               
               
                  vrati tužitelja kao dužnosnika u Glavnom tajništvu Vijeća na njegovo prijašnje radno mjesto;
               
            
                  —
               
               
                  ponovno pošalje spis GTV-u radi ponovnog otvaranja stegovnog postupka u skladu s člankom 28. Priloga IX. Pravilnika o osoblju u svjetlu svih činjenica utvrđenih u odlukama tijela za imenovanje koje su donesene nakon pobijane odluke;
               
            
                  —
               
               
                  po službenoj dužnosti istakne bilo koje pitanje od javnog interesa koje smatra korisnim;
               
            
                  —
               
               
                  naloži tuženiku snošenje vlastitih troškova i troškova koji su nastali tužitelju.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe trinaest tužbenih razloga.
      
                  1.
               
               
                  Prvi tužbeni razlog, koji se temelji na tvrdnji o tome da je Vijeće povrijedilo članak 22. stavak 1. Priloga IX. Pravilnika o osoblju te o nepravilnostima u postupanju.
               
            
                  2.
               
               
                  Drugi tužbeni razlog, koji se temelji na povredi članka 10. točke (a) Priloga IX. Pravilnika o osoblju, u dijelu u kojem (i) kazna nije proporcionalna naravi pretpostavljene povrede dužnosti (s obzirom na naknade primljene za tužiteljevu majku koja se tretira kao uzdržavano dijete) i okolnostima u kojim je došlo do navodne povrede dužnosti; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  3.
               
               
                  Treći tužbeni razlog, koji se temelji na povredi članka 10. točke (a) Priloga IX. Pravilnika o osoblju, u dijelu u kojem (i) izrečena kazna nije proporcionalna naravi povrede dužnosti (s obzirom na naknade koje su primljene za udomiteljsku skrb osoba A i B) i okolnostima u kojim je došlo do navodne povrede dužnosti; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  4.
               
               
                  Četvrti tužbeni razlog, koji se temelji na povredi članka 10. točke (a) Priloga IX. Pravilnika o osoblju, u dijelu u kojem (i) izrečena kazna nije proporcionalna naravi povrede dužnosti (s obzirom na zahtjeve podnesene 2014. za dodjelu statusa uzdržavanog djeteta za osobe C i D) i okolnostima u kojim je došlo do navodne povrede dužnosti; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  5.
               
               
                  Peti tužbeni razlog, koji se temelji na povredi članka 10. točke (b) Priloga IX. Pravilnika o osoblju, u dijelu u kojem (i) pretpostavljena povreda dužnosti nije negativno utjecala na GTV-ov integritet, ugled ili interese; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  6.
               
               
                  Šesti tužbeni razlog, koji se temelji na povredi članka 10. točke (c) Priloga IX. Pravilnika o osoblju, u dijelu u kojem (i) povreda dužnosti nije uključivala namjerne radnje, već nepažnju; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni i povrede članka 85. Pravilnika o osoblju zbog nepostojanja bilo kakve namjere da se administrativno tijelo dovede u zabludu.
               
            
                  7.
               
               
                  Sedmi tužbeni razlog, koji se temelji na povredi članka 10. točke (d) Priloga IX. Pravilnika o osoblju, u dijelu u kojem (i) su obrazloženje povrede dužnosti prvenstveno bili najbolji interes i dobrobit djece; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  8.
               
               
                  Osmi tužbeni razlog, koji se temelji na povredi članka 10. točke (e) Priloga IX. Pravilnika o osoblju, u dijelu u kojem (i) su tužiteljev razred i radni staž bili umjereni do niski; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  9.
               
               
                  Deveti tužbeni razlog, koji se temelji na povredi članka 10. točke (g) Priloga IX. Pravilnika o osoblju, u dijelu u kojem (i) je stupanj tužiteljevih odgovornosti i dužnosti bio umjeren do niski; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  10.
               
               
                  Deseti tužbeni razlog, koji se temelji na povredi članka 10. točke (h) Priloga IX. Pravilnika o osoblju, u dijelu u kojem (i) povreda dužnosti nije uključivala ponavljane radnje ili ponašanja; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  11.
               
               
                  Jedanaesti tužbeni razlog, koji se temelji na povredi članka 10. točke (i) Priloga IX. Pravilnika o osoblju, u dijelu u kojem (i) je tužiteljevo ponašanje tijekom njegove karijere bilo besprijekorno; (ii) pobijana odluka nije obrazložena; (iii) pobijanom odlukom se zanemaruje pretpostavka nedužnosti; i u kojem (iv) je pobijana odluka rezultat očite pogreške u ocjeni.
               
            
                  12.
               
               
                  Dvanaesti tužbeni razlog, koji se temelji na povredi načela zaštite legitimnih interesa i načela dobre uprave.
               
            
                  13.
               
               
                  Trinaesti tužbeni razlog, koji se temelji na povredi dužnosti vođenja računa o dobrobiti dužnosnika i osoba koje on uzdržava.